Dis parstyd in die Boland | SARIE
Dis parstyd in die Boland	deur Riette Rust
Ons vier nou ook graag wynmakers se prestasies. Dis juis langs dié weg dat ’n paar top-wyne onlangs my lewe binnegevloei het: Een van die spesiales is Simonsig in Stellenbosch se Méthode Cap Classique Kaapse Vonkel Brut Rosé. Hierdie wyn het die gesogte 90-punt-status in twee toonaangewende Amerikaanse wyntydskrifte, Wine & Spirits en Wine Enthusiast, losgeslaan.
Simonsig se keldermeester, Johan Malan, sê: “My blywende passie vir vonkelwyn kom van my oorlede pa, Frans Malan, wat die eerste Suid-Afrikaanse vonkelwyn volgens die Franse styl, in die bottel gegis, gemaak het.” Dié Brut Rosé bevat hoofsaaklik pinotage, met ’n bietjie pinot noir by versny. Dit het ’n salmkleur, oftewel dié van (pienk) spookasem. Die simfonie van borreltjies laat enige moeilike dag na ’n oukei een voel! Vir my smaak dit op sy beste saam met soesji of salm. En teen R80 is dit goeie waarde vir geld.
Nog ’n indrukwekkende presteerder is Warwick Trilogy. Dié rooi bordeaux-versnit (met ’n cabernet sauvignon-basis) uit Stellenbosch het 93 punte gekry van die gesogte Amerikaanse Wine Spectator, die wêreld se toonaangewendste wyntydskrif. Trilogy is een van hul top 100, gekies volgens gehalte, hoeveelheid en prys. Dié versnit is ook een van Wine Enthusiast se top 100, met ’n puntetelling van 95! Dis ’n rondborstige wyn met bessie- en pruimgeure. Die mondgevoel is sag en syerig. Trilogy kos sowat R180. Skaf dit vir ’n spesiale geleentheid aan en geniet dit saam met rooi- of kalfsvleis. Daar is ook ’n nuwe wit versnitwyn op die mark. Almal onthou seker KWV se rooi Roodeberg? Veral omdat dié wyn destyds nie in die Suid-Afrikaanse handel beskikbaar was nie, wou almal dit hê. Nou is daar ook ’n wit Roodeberg. Dis ’n lekker versnit van chardonnay en chenin blanc met ’n titsel van “die wynmaker se geheim”. Vir dié wynskrywer smaak hierdie bestanddeel na viognier. Die wit Roodeberg is ’n persoonlike gunsteling. Toe ek dit nou die aand (weer) teen sononder in ’n Kaapse restaurant saam met garnale drink, kon ek net sê: Lank leef Roodeberg!
Of as jy self behoorlik wil leer wyn maak op klein skaal, tree in verbinding met dr. Wessel du Toit van die Universiteit Stellenbosch by wdutoit@sun.ac.za. Die kursus begin op 27 Februarie en duur drie dae. Registreer voor die 16de.
Sterkte en sukses aan almal in die wynbedryf. Ons klink ’n glasie op julle!
Groot waardering vir hierdie insiggewende puik en ook interessante inligting!
Wonderlik om te lees van al die lekker dinge wat ‘n mens op ‘n wynplaas kan doen. Ek het al gehoor van ander plase waar ‘n mens ook druiwe kan gaan trap en jou eie wyn maak, maar kan nie die name onthou nie. Is daar dalk ‘n plek waar ek meer daaroor kan uitvind?
ZGYf7g ppffndghjemi, [url=http://vwzbedopltkg.com/]vwzbedopltkg[/url], [link=http://rlffasytqhcl.com/]rlffasytqhcl[/link], http://yuhodefssafr.com/
WwVYpu rdztkbxnmiej, [url=http://xkzdwfjhbgzb.com/]xkzdwfjhbgzb[/url], [link=http://axqksrfeeswd.com/]axqksrfeeswd[/link], http://wglmyicfmzfw.com/
Www sarie.. Outstanding 🙂
Ja, bel gerus vir StellenRust, Stellenbosch by 021 880-2283.
m5kt tits xwvf